
Investiții în infrastructura socială M9/6B    

Tipul măsurii:X INVESTIȚII
                        SERVICII
                        SPRIJIN FORFETAR

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL

La nivel național, peste o treime din localitățile rurale și zece procente din orașele mici nu dispun de servicii publice de asistență socială. Serviciile integrate, care includ servicii de protecție socială, ocupare, educație, sănătate, și alte servicii publice (necesare pentru a oferi suport familiilor și copiilor în sărăcie extremă) sunt extrem de rare[footnoteRef:1]. [1:  Strategia nationala pentru incluziune sociala 2015] 

Unul din doi copii din zonele rurale trăieşte în sărăcie relativă. În 2012, peste 50% dintre copiii din zonele rurale trăiau în sărăcie, prin comparaţie cu doar 17% dintre copiii din localităţile urbane. Această mare discrepanţă, combinată cu o distribuţie aproximativ uniformă a copiilor între zonele urbane şi cele rurale, face ca peste 74% dintre toţi copiii săraci să trăiască în mediul rural.[footnoteRef:2]  [2:   Strategia nationala pentru incluziune sociala 2015, EU-SILC, 2008-2012 Calcule realizate de Banca Mondială] 

În teritoriul GAL Valea Muntelui pentru categoria de vârstă 0-14 ani avem un număr de 9.975 persoane. Aceștia reprezintă 18,93% din întreaga populație și sunt categoria cea mai vulnerabilă în fața schimbărilor socio-eonomice. Serviciile sociale destinate copilului sunt furnizate prin 9 unități, asigurate de 4 tipuri de instituții: DGASPC[footnoteRef:3] Bacău (cel mai mare furnizor de servicii sociale din județ), ONG-uri, UAT-uri și alte instituții.  [3:  Direcția Generală de Asistență Socială și Protecția Copilului Bacău] 

Statistica națională are o corespondență similară și în teritoriul GAL, unde categoria în cauză este expusă riscului de sărăcie, abandonului școlar sau excluziunii sociale.
Există o experiență demarată în acest sector în comuna Brusturoasa. Aici, printr-o finanțare PNDR din perioada 2007-2013, a fost realizată infrastructura Centrului Social de zi „Sf. Stelian”. Centrul își dorește să intervină în sectorul prevenirii abandonului școlar, prin organizarea de activități tip after school pentru minim 30 de copiii școlari din comună ce trăiesc în familii ce nu au surse stabile de venit sau chiar deloc. De asemenea există și un număr de 34 de persoane cu dizabilități[footnoteRef:4] care beneficiază de asistență de kinetoterapie, dintre care mare parte au nevoie de ajutor pentru deplasarea către și de la centru. De funcționarea acestuia sunt responsabili 10 angajați, din care 3 sunt specialiști iar aceștia reprezintă singurul serviciu public de asistență socială acreditat din zona GAL.[footnoteRef:5] [4:  Date furnizate de Primăria comunei Brusturoasa ADRESĂ nr.11430 din 11.04.2016]  [5:  Strategia județeană de dezvoltare a serviciilor sociale 2014-2020] 

Un alt serviciu social, destinat persoanelor adulte în acest caz, este oferit de către Centrul de Recuperare și Reabilitare Neuropsihiatrică din orașul Dărmănești. Acesta este gestionat de către DGASPC Bacău și oferă asistență specială pentru persoane cu dizabilități psihice și mentale. Aici lucrează un număr de 74 de salariați, dintre care 43 de specialiști.
Prin activitatea acestor centre este promovată incluziunea socială. Cei aflați în dificultate au o șansă în plus pentru a se integra în societate. Existența personalului specializat în oferirea de servicii acestor categorii de persoane denotă o preocupare din partea autorităților locale, însă reprezintă inițiative ce nu pot deservi întreaga nevoie a teritoriului.
Astfel, prin identificarea unor operațiuni de sprijinire a activității centrelor, axate pe dezvoltarea infrastructurii existente, se va putea asigura o creștere a calității serviciilor oferite de acestea, întărind setul de acțiuni privind creșterea șanselor de incluziune socială.  


Obiectiv de dezvoltare rurală 3:

Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

Obiectiv specific al măsurii:

	Completarea activității serviciilor sociale existente prin dezvoltarea capacității de accesibilizare a acestora.  
	
Măsura contribuie la prioritățile:
P6 Promovarea incluziunii sociale, a reducerii sărăciei și a dezvoltării economice în zonele rurale

Măsura corespunde obiectivelor Art. 20 din Reg (UE) nr. 1305/2013.

Măsura contribuie la Domeniul de intervenție:
6B Încurajarea dezvoltării locale în zonele rurale

Măsura contribuie la obiectivele transversale ale Reg. (UE) nr. 1305/2013: Inovare

Complementaritatea cu alte măsuri din SDL: -
Sinergia cu alte măsuri din SDL:  M6/6A, M7/6A, M8/6B, M10/6B, M11/6B

2. Valoarea adăugată a măsurii 

Realizarea unui serviciu social presupune pe lângă investiția în infrastructura aferentă și existența unei organigrame de personal calificat care să dea utilitate și funcționalitate infrastructurii. O componentă neglijată în general este cea a accesibilizării unităților ce oferă sprijin social, prin oferirea unor servicii complementare activității principale care să deservească cât mai bine persoanele defavorizate. Dependența acestora de alte persoane din jurul lor, le creează constrângeri și le accentuează starea de marginalizare, inutilitate și excludere. 
Acest context este marcant cu preponderență la minori, datorită imposibilității acestora de a percepe mediul în care trăiesc și de cele mai multe ori a lipsei surselor de informare educativă.  
De aceea, prin identificarea de investiții care să poată ajuta la o mai bună accesibilizare a unităților ce asigură servicii sociale destinate persoanelor cu probleme locomotorii, se va asigura o creștere a calității serviciilor cât și a numărului de persoane ce pot beneficia de acestea.            

3.  Trimiteri la alte acte legislative

· Legea 215/2011 a administrației publice locale;
· Legea asistenței sociale nr.292/2011;
· Hotărârea nr. 539/2005 pentru aprobarea Nomenclatorului instituțiilor de asistență socială și a structurii orientative de personal, a Regulamentului-cadru de organizare și funcționare a instituțiilor de asistență socială;
· Normelor metodologice de aplicare a prevederilor Ordonanței Guvernului nr. 68/2003 privind serviciile sociale;
· Ordonanţă de Guvern nr. 26 /2000 cu privire la asociații și fundații
· Regulamentul (UE) Nr. 1336/2013 de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare pentru procedurile de atribuire a contractelor de achiziții
· Regulamentul (UE) Nr. 1306/2013 privind finanțarea, gestionarea și monitorizarea politicii agricole comune
· Ordonanţa de Urgenţă a Guvernului (OUG)  Nr. 34 /2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii cu modificările și completările ulterioare;
· Hotărârea de Guvern (HG) Nr. 925/2006 pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii;

4. Beneficiari direcți/indirecți (grup țintă) 

Beneficiari direcți:
· UAT-uri,
· ONG-uri,
· Alte entități, acreditate să desfășoare servicii sociale
· GAL, cu menţiunea:În situația în care, în urma lansării primului apel de selecție, nu se depun proiecte, atunci GAL-ul poate fi beneficiarul acestei măsuri, cu respectarea legislației specifice.

Beneficiari indirecți:
· Persoanele minore și adulte aflate în categoriile defavorizate social 


5. Tip de sprijin

· Rambursarea costurilor eligibile suportate și plătite efectiv; 
· Plăți în avans până la 50% din ajutorul public acordat de către agenţie cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art 63 ale R. (CE) nr. 1305/2013;

6. Tipuri de acțiuni eligibile și neeligibile 

Acțiuni eligibile:

· investiții în crearea, îmbunătățirea și extinderea tuturor tipurilor de infrastructuri la scară mică, inclusiv investiții în domeniul energiei din surse regenerabile și al economisirii energiei;
· investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente;
· investiții orientate spre transferul activităților și transformarea clădirilor sau a altor instalații aflate în interiorul sau în apropierea așezărilor rurale, în scopul îmbunătățirii calității vieții sau al creșterii performanței de mediu a așezării respective.

Acțiuni neeligibile:

· cheltuielile cu achiziţionarea de bunuri și echipamente ”second hand”;
· cheltuieli cu achiziția utilajelor nespecializate, a mijloacelor de transport pentru uz personal;
· cheltuieli cu investițiile ce fac obiectul dublei finanțări care vizează aceleași costuri eligibile;
·  prin acest tip de proiecte nu pot fi finanțate infrastructuri de tip rezidențial;

· cheltuieli în conformitate cu art. 69, alin (3) din R (UE) nr. 1303/2013 și anume:
· dobânzi debitoare;
· achiziţionarea de terenuri construite și neconstruite;
· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
· în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
Acestea au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2  conform prevederilor din Ghidul Solicitantului, aprobat prin OMADR nr. 295/2016.

7. Condiții de eligibilitate 

· Proiectul trebuie să se încadreze în cel puțin unul dintre tipurile de activități sprijinite prin măsură;
· Solicitantul trebuie să se încadreze în categoria solicitanților eligibili;
· Solicitantul se va angaja la asigurarea mentenanței investiției pe o perioadă de minim 5 ani de la data ultimei plăți;
· Solicitantul trebuie să nu fie în insolvenţă sau incapacitate de plată;
· Solicitantul trebuie să fie acreditat pentru serviciul social propus spre dezvoltare.
· proiectele de infrastructură socială trebuie să asigure funcționarea prin operaționalizarea infrastructurii de către o entitate acreditată ca furnizor de servicii sociale;
· prin acţiunile din cadrul acestor proiecte trebuie evitată segregarea;
· asigurarea sustenabilității proiectelor depuse în cadrul măsurilor de finanțare a infrastructurii sociale se va face din surse proprii sau prin finanțare prin Axa 5 POCU, prin depunerea unui proiect distinct cu respectarea condițiilor specifice POCU.

8. Criterii de selecție 

· Tipul de investiție infrastructură/dotări,
· Numărul de persoane deservite
· Integrarea investițiilor cu alte investiții de același tip

Punctele 6,7,8 vor fi detaliate în documentele de implementare fără a aduce atingere Art. 49 din Reg. (EU) 1305/2013 și Art. 60 din 1306/2013..

9. Sume aplicabile și rata sprijinului

Măsura face obiectul Art. 67 (1) a din Reg. (EU) 1303/2013, însă nu are corespondență în încadrarea articolelor din Anexa II la Reg. (EU) 1305/2013.

Valoarea maximă a sprijinului este de 87.000 euro
Rata sprijinului este de:
· pentru operațiunile generatoare de venit: până la 90%;
· pentru operațiunile generatoare de venit cu utilitate publică: până la 100%;
· pentru operațiunile negeneratoare de venit: până la 100%.

10.   Indicatori de monitorizare
Populație netă care beneficiază de servicii/infrastructură îmbunătățită – 80
Cheltuieli publice totale – 87.000 €

Aceștia vor fi monitorizați și evaluați în conformitate cu prevederile Art.34 din Reg. (UE) nr. 1303/2013, prin Planul de Evaluare ce va fi elaborat în perioada de implementare.

